marsh-mellow/hindi_wikipedia huggingface dataset:
चित्र:    
 हितेश शुक्ला 
हितेश शुक्ला का जन्म २० अप्रैल १९८३ को मध्य प्रदेश के मंदसौर जिले की सीतामऊ तहसील के छोटे से ग्राम मानपुरा में हुआ !
 परिवार - 
उनके पिता का नाम श्री जगदीश चन्द्र शुक्ला एवं माता का नाम श्रीमती इंदिरा देवी शुक्ला है !तीन बहने और हितेश सहित कुल पंच भाई बहन है ! हितेश परिवार मे सबसे छोटे है ! इस कारण वो सबसे लाडले रहे ! परिवार में धार्मिक वातावरण के कारण सेवा और धार्मिक संस्कार उनमे बचपन से ही रहे !परिवार के आर्थिक स्थिती ठीक नहीं होने के बाद भी परिवार के संस्कारो कही असर था की सुविधाओ के आभाव को लेकर असंतोष नहीं नहीं रहा बल्कि उसको जीवन में उतार लिया ! बचपन से ही मितव्ययी रहे !
  शिक्षा  

उनकी प्राथमिक शिक्षा ग्राम मानपुरा में हुई 
के शासकीय विद्यालय में हुई ! पढने में वे अव्वल बचपन से रहे ! है स्कुल की पढाई तक ग्राम मानपुरा में करने बाद सीतामऊ के शासकीय श्री राम विद्यालय से हायर सेकेंडरी की पढाई कला संकाय के इतिहास, भूगोल के विषयों के साथ उत्तीर्ण की! उच्च शिक्षा मंदसौर जाने की बारी आई लेकिन परिवार के आर्थिक हालात इसे नहीं थे की इतने रूपये खर्च कर पढाई हेतु भेज सके लेकिन जहाँ चाह वहां राह उनके बड़े भाई ने हाँ कर दी फिर भी आर्थिक समस्याओ से बी तक अनभिज्ञ हितेश को परिवार की समस्या ध्यान में आने लगी शासकीय स्नातकोत्तर महाविद्यालय के बी. ए. प्रथम वर्ष में भूगोल, संस्कृत साहित्य और राजनीती विज्ञानं विषय के साथ की पढाई में जुट गये ! लेकिन मन में आत्म निर्भर होने की बात आने लगी क्योकि बी घर रूपये मांगना ठीक नहीं लगता था और हलत भी इसे नहीं थे की परिवर उनकी पढाई का बोझ उठा सके !उन्होंने एक एसटीडी पीसीओ पर नोकरी कर ली जिससे उनका कमरा किराया और हाथ खर्च चलने लगा ! बाद में कुछ दोस्तों के साथ मिलकर कमरा लिया ताकि किया बचाकर अध्ययन का खर्च भी निकाला जा सके ! इस तरह महाविद्यालय में पढ़ते हुए अपना खर्च निकलने लगे एवं अपनी बी. ए. की परीक्षा अच्छे अंको से उत्तीर्ण की !
    --रुचियां एवं प्रतिभा--
भाषण कला, कविताये, लेख लेखन, पढना, घूमना, गाँव में रहते हुए कबड्डी खोखो और स्कुल के मैदान में क्रिकेट भी खूब खेले !
हितेश्वर सैकिया (5 अक्टूबर 1936 - 22 अप्रैल 1996) दो कार्यकालों के लिए असम के मुख्यमंत्री थे, पहले 28 फरवरी 1983 से 23 दिसंबर 1985 और फिर 30 जून 1991 से 22 अप्रैल 1996 तक।

श्रेणी:1936 में जन्मे लोग
श्रेणी:१९९६ में निधन
श्रेणी:असम के मुख्यमंत्री
350नेपाल से प्राप्त हितोपदेश की पाण्डुलिपि के कुछ पृष्ट
हितोपदेश भारतीय जन-मानस तथा परिवेश से प्रभावित उपदेशात्मक कथाएँ हैं। हितोपदेश की कथाएँ अत्यन्त सरल व सुग्राह्य हैं। विभिन्न पशु-पक्षियों पर आधारित कहानियाँ इसकी विशेषता हैं। रचयिता ने इन पशु-पक्षियों के माध्यम से कथाशिल्प की रचना की है जिसकी समाप्ति किसी शिक्षाप्रद बात से ही हुई है। पशुओं को नीति की बातें करते हुए दिखाया गया है। सभी कथाएँ एक-दूसरे से जुड़ी हुई प्रतीत होती हैं। 

हितोपदेश, पञ्चतन्त्र की ही पद्धति पर लिखा गया है। बल्कि इसकी कुल ४३ कथाओं में से २५ कथायें 'पञ्चतन्त्र' से ली गई हैं। इस सत्य की स्वयं ग्रन्थकार ने प्रस्तावना भाग में स्वीकार किया है। दोनों में सिर्फ इतना अन्तर है कि हितोपदेश में पञ्चतन्त्र की अपेक्षा, श्लोक अधिक हैं। इनमें से कुछ श्लोक 'कामन्दकीय नीतिसार' में मिलते हैं।

 रचयिता 
हितोपदेश के रचयिता नारायण पण्डित हैं। पुस्तक के अंतिम पद्यों के आधार पर इसके रचयिता का नाम "नारायण" ज्ञात होता है।

 नारायणेन प्रचरतु रचितः संग्रहोऽयं कथानाम्
नारायण ने पंचतन्त्र तथा अन्य नीति के ग्रंथों की मदद से हितोपदेश नामक इस ग्रंथ का सृजन किया। स्वयं नारायण जी ने स्वीकार किया है--

 पञ्चतन्त्रान्तथाडन्यस्माद् ग्रन्थादाकृष्य लिख्यते।

इसके आश्रयदाता का नाम धवलचंद्र है। धवलचंद्रजी बंगाल के माण्डलिक राजा थे तथा नारायण पण्डित राजा धवलचंद्रजी के राजकवि थे। मंगलाचरण तथा समाप्ति श्लोक से नारायण की शिव में विशेष आस्था प्रकट होती है।

 रचना काल 

नीतिकथाओं में पंचतन्त्र का पहला स्थान है। विभिन्न उपलब्ध अनुवादों के आधार पर इसकी रचना तीसरी शताब्दी के आस-पास निर्धारित की जाती है। हितोपदेश की रचना का आधार पंचतन्त्र ही है।

कथाओं से प्राप्त साक्ष्यों के विश्लेषण के आधार पर डा. फ्लीट कर मानना है कि इसकी रचना काल ११ वीं शताब्दी के आस-पास होना चाहिये। हितोपदेश का नेपाली हस्तलेख १३७३ ई. का प्राप्त है। वाचस्पति गैरोला जी ने इसका रचनाकाल १४ वीं शती के आसपास माना है।

हितोपदेश की कथाओं में अर्बुदाचल (आबू), पाटलिपुत्र, उज्जयिनी, मालवा, हस्तिनापुर, कान्यकुब्ज (कन्नौज), वाराणसी, मगधदेश, कलिंगदेश आदि स्थानों का उल्लेख है, जिसमें रचयिता तथा रचना की उद्गमभूमि इन्हीं स्थानों से प्रभावित है।

 हितोपदेश के चार भाग 
हितोपदेश की कथाओं को इन चार भागों  में विभक्त किया जाता है --

 मित्रलाभ
 सुहृद्भेद
 विग्रह
 सन्धि

 इन्हें भी देखें
 पञ्चतन्त्र
 सिंहासन बत्तीसी
 बेताल पच्चीसी
 कथासरित्सागर

 बाहरी कडियाँ 
 हितोपदेशम् (संस्कृत में) ()
 हितोपदेश - इन्दिरा गांधी राष्ट्रीय कला केन्द्र
 इ॰ अर्नाल्ड द्वारा अंग्रेजी में अनुवादित हितोपदेश
 हितोपदेश की कुछ कहानियोँ कथा-काव्य शैली में
 हितोपदेश का दूसरा, तीसरा और चौथा भाग (अंग्रेजी अनुवाद सहित; अनुवादक - फ्रेडरिक मैक्स मूलर)
 हितोपदेश (गूगल पुस्तक ; लेखक - अशोक कौशिक)
 कालजयी हैं हितोपदेश की कहानियाँ
 हितोपदेश (हिन्दी में) डाउनलोड करें।
 हितोपदेश चातुर्य सूत्र (हितोपदेश के श्लोक तथाउनका हिन्दी में अर्थ)

श्रेणी:संस्कृत साहित्य
श्रेणी:कहानी
श्रेणी:कथा-संग्रह
हिदायतुल्लाह राष्ट्रीय विधि विश्वविद्यालय () भारत के पहले मुस्लिम मुख्य न्यायाधीश मुहम्मद हिदायतुल्लाह के नाम पर छत्तीसगढ़ के नया रायपुर में वर्ष २००३ में की गई। यह विधि विश्वविद्यालय विश्वविद्यालय अनुदान आयोग द्वारा यूजीसी अधिनियम १९५६ के सेक्शन २(एफ) के तहत अनुदान प्रदान करने वाले विश्वविद्यालय की सूची में शामिल है। विश्वविद्यालय को बार काउंसिल ऑफ इंडिया द्वारा मान्यता प्रदान की गई है। छत्तीसगढ़ उच्च न्यायालय के मुख्य न्यायाधीश जस्टिस पीआर रामचंद्र मेनन विश्वविद्यालय के कुलाधिपति हैं। वर्तमान कुलपति प्रो. (डॉ.) वीसी विवेकानंदन हैं, जिन्होंने ११ सितंबर २०१९ को पदभार ग्रहण किया। इसके पहले कुलाधिपति ने १४ अगस्त को बैनेट यूनिवर्सिटी, नोयडा के स्कूल ऑफ लॉ के डीन डॉ. वीसी विवेकानंदन को कुलपति के तौर पर नियुक्त करने का आदेश जारी किया था।

 सन्दर्भ 

 बाहरी कड़ियाँ

विश्वविद्यालय का आधिकारिक जालस्थल

श्रेणी:छत्तीसगढ़ में विश्वविद्यालय और कॉलेज
श्रेणी:भारत के विश्वविद्यालय
श्रेणी:विधि विश्वविद्यालय
300हिदेकी तोजो
हिदेकी तोजो (  ; 30 दिसम्बर 1884  23 दिसम्बर 1948) जापान के एक सैनिक अधिकारी और राजनीतिक नेता थे। इनका जन्म सन् १८८४ ई में हुआ था। इंपीरियल मिलिटरी अकादमी में शिक्षा प्राप्त करने के पश्चात् इसकी नियुक्ति उप-लफ्टेनेंट के पद पर हुई। सन् 1919 में यह सहकारी सैनिक राजदूत बनकर बर्लिन गये। वहाँ से लौटने पर युद्धकार्यालय में इन्होने विभिन्न पदों का कार्यभार सँभाला। १९३७ में यह सशस्त्र पुलिस का कमांडर बनाया गया। इसी समय इसने मंचूरिया में क्वांतुंग सेना के कर्मचारियों के प्रधान का कार्यभार भी सँभाला। १९४० में इसे युद्धमंत्री और एक वर्ष बाद प्रधान मंत्री बनने का सौभाग्य प्राप्त हुआ।

७ दिसम्बर १९४१ को पर्ल हार्बर पर जापानी आक्रमण के पश्चात् तोजो ने आधिकारिक रूप से संयुक्त राज्य अमरीका के विरुद्ध युद्ध की घोषणा कर दी। प्रशांत महासागर के कई स्थानों पर जापानियों की हार हुई जिसके कारण तोजो ने अपने हाथ में अधिनायकीय अधिकार ले लिए और युद्धमंत्री तथा सैनिक कर्मचारी वर्ग के प्रमुख के कार्यों की देखभाल स्वयं करने लगे। मरियाना द्वीपसमूह पर अमरीका के सफल आक्रमण के परिणामस्वरूप जापानी सरकार इतनी निर्बल हो गई कि तोजो को कर्मचारीवर्ग के प्रमुख का पद त्याग देना पड़ा। १९४५ में जापान के औपचारिक आत्मसमर्पण के उपरांत तोजो ने आत्महत्या का प्रयास किया किंतु अस्पताल में उसकी जान बच गई। तदुपरांत उसे सैनिक अपराधी ठहराकर उस पर अभियोग चलाया गया और २३ दिसम्बर १९४८ को प्राणदंड दिया गया।

श्रेणी:जापान के प्रधानमंत्री
श्रेणी:द्वितीय विश्वयुद्ध
हिदेकी युकावा

हिदेकी युकावा (; २३ जनवरी १९०७ - ८ सितंबर १९८१) एक सैद्धांतिक भौतिक वैज्ञानिक एवं नोबेल पुरस्कार प्राप्त करने वाले जापानी थे।

 परिचय 
हिडेकी यूकावा ( ) जापान के श्रेष्ठ भौतिकीविद् थे। क्योतो विश्वविद्यालय से स्नातक की डिग्री प्राप्त कर लेने के बाद सन् १९२९ से सन् १९३२ तक आपने मौलिक कणों के बारे में अनुसंधान किया। तदुपरांत कियोटो और ओसाका विश्वविद्यालय में आपने अध्यापन का कार्य किया तथा सन् १९३९ में डी. एस-सी. की डिग्री प्राप्त की। तब से आप कियोटो विश्वविद्यालय में सैद्धांतिक भौतिकी के प्रोफेसर के पद पर कार्य किया।

 अनुसंधान कार्य 
सन् १९३५ तक परमाणुनाभिक की यह रचना स्थापित हो चुकी थी कि नाभिक में प्रोटॉन तथा न्यूट्रॉन सँकरी सी जगह में ठँसे रहते हैं।

धन जाति के ये प्रोटॉन कण एक दूसरे के अति निकट होने के कारण इनमें परस्पर जबर्दस्त हटाव बल होता है, अत: इन्हें तो तुंरत बिखर जाना चाहिए। किंतु ऐसा होता नहीं है। इस प्रश्न का समाधान युकावा ने निरे सैद्धांतिक आधार पर सन् १९३५ में प्राप्त किया। गणित की सहायता से नाभिक के अंदर आपने एक ऐसे बल क्षेत्र की कल्पना की जो न गुरुत्वाकर्षण की है और न विद्युत-चुम्बकीय। यही बल नाभिक के प्रोटॉनों को परस्पर बाँधे रखता है। इस कल्पना के फलस्वरूप युकावा ने बतलाया कि नाभिक में ऐसे कण अवश्य विद्यमान होने चाहिए जिनकी संहति इलेक्ट्रॉन की लगभग २०० गुनी हो तथा विद्युत् आवेश ठीक इलेक्ट्रॉन के बराबर ही धन या ऋण जाति का हो। इन कणों को उसने 'मेसॉन' नाम दिया। अगले पाँच वर्षों के अंदर ही प्रयोग द्वारा वैज्ञानिकों ने मेसॉन कण प्राप्त भी किए। इसप्रकार युकावा की भविष्यवाणी सही उतरी। 'मेसॉन' की खोज के उपलक्ष में ही युकावा को सन् १९४९ में भौतिकी का नोबेल पुरस्कार मिला। 

 सन्दर्भ 

श्रेणी:1907 में जन्मे लोग
श्रेणी:१९८१ में निधन
श्रेणी:नोबेल पुरस्कार विजेता भौतिक विज्ञानी
हिनकोट, डीडीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है। 
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

हिनकोट, डीडीहाट तहसील
हिनकोट, डीडीहाट तहसील
हिनकोट, डीडीहाट तहसील
हिना एक हिंदी टीवी धारावाहिक है जो सोनी एंटरटेनमेंट टेलीविजन पर प्रसारित होता है। यह श्रृंखला 12 जून 1998 से प्रसारित होना शुरू हुई और पांच साल तक चली और 11 जुलाई 2003 को समाप्त हुई। यह श्रृंखला प्रत्येक शुक्रवार को रात 9:30 बजे ( भारतीय मानक समय ) प्रसारित की जाती थी। धारावाहिक का शुरुआती थीम गीत जगजीत सिंह की गाई हुई ग़ज़ल कोई ये कैसे बताएं से लिया गया था।

 कथानक 
यह शो एक महिला के जीवन की कठिनाइयों और कठिनाइयों पर आधारित था। हीना की शादी समीर से हुई है, लेकिन उसकी शादी शादी की रात से ही बर्बाद हो जाती है जब समीर एक अन्य महिला रूबी के प्रति अपने अटूट प्यार का इज़हार करता है। अंततः उनका दुखी विवाह तलाक में समाप्त होता है। तलाक के कुछ समय बाद समीर के सबसे अच्छे दोस्त अकरम ने हीना से शादी करने का फैसला किया। हीना अकरम से बहुत खुश है और सोचती है कि वही एक है। लेकिन रूबी फिर से आक्रमण करती है और अकरम की दूसरी पत्नी के रूप में हीना के जीवन में प्रवेश करती है।

 कलाकार 

 डॉ. आमिर के रूप में राम कपूर
 हीना नवाब मिर्ज़ा के रूप में सिमोन सिंह
 रूबीना के रूप में राखी टंडन
 अकरम के रूप में वकार शेख
 राहुल भट समीर के रूप में (हिना का पूर्व पति और दोस्त)
 परीक्षित साहनी नवाब मिर्ज़ा (हीना के पिता) के रूप में
 माया अलघ बेगम शगुफ्ता (हीना की मां) के रूप में
 फैज़ान के रूप में राजीव वर्मा
 सुधा चंद्रन सुल्ताना के रूप में, (रुबीना की चाची)
 नगमा के रूप में जरीना वहाब, (रुबीना की मां)
 हीना की मौसी के रूप में लता हया मीनल केंकरे
 नामीरा के रूप में सोनिया कपूर
 तौकीर (नमीरा के पति) के रूप में बॉबी वत्स
 डॉ. सरफराज खान (अकरम के पिता) के रूप में दिलीप धवन
 गुलनार के रूप में नीना कुलकर्णी
 हीना के चाचा के रूप में सतीश वर्मा
 कबीर सदानंद
 मिलिंद गुनाजी
 जया भट्टाचार्य
 हीना की पड़ोसी के रूप में केतकी दवे
 श्रीमती शर्मा के रूप में नंदिता ठाकुर
 अचला व्यास डॉक्टर के रूप में
 ज्योति, पूनम के रूप में
 मिस्टर सक्सेना के रूप में अनुपम श्याम

 बाहरी कड़ियाँ 

 आधिकारिक साइट
  
श्रेणी:भारतीय टेलीविजन धारावाहिक
श्रेणी:सोनी टीवी के कार्यक्रम
हिना 1991 में बनी हिन्दी भाषा की फिल्म है। इसको ख़्वाजा अहमद अब्बास ने लिखा, निर्माण और निर्देशन रणधीर कपूर ने किया और मुख्य कलाकार उनके भाई ऋषि कपूर, अश्विनी भावे और ज़ेबा बख्तियार हैं। यह फिल्म आलोचनात्मक और व्यावसायिक सफलता थी और इसे भारत की तरफ से सर्वश्रेष्ठ विदेशी भाषा फिल्म के लिए अकादमी पुरस्कार में भेजा गया था। लेकिन इसे नामांकित फ़िल्म के रूप में स्वीकार नहीं किया गया था।

 संक्षेप 
चन्दर (ऋषि कपूर) श्रीनगर में रहता है। उसकी चाँदनी, जिसे वो चाँद कहता है (अश्विनी भावे), से सगाई होने वाली है। अपनी सगाई के दिन वह दुर्घटनाग्रस्त हो जाता है और गलती से पाकिस्तानी के कश्मीर में घुस जाता है। कश्मीर पर विवादास्पद भारतीय-पाकिस्तानी तनाव के बीच हिना (ज़ेबा बख्तियार) नामक एक खानाबदोश लड़की, उसके साथ प्यार करने लगती है।

खूबसूरत हिना खान पाकिस्तान में झेलम नदी के पास अपने विधवा पिता, खान बाबा (सईद जाफ़री के साथ रहती है। उसके तीन भाई, अशरफ, रज्जाक, और जामन हैं। एक दिन वह एक शरीर को नदी से बहता आता हुआ देखती है। खान बाबा, बीबी गुल (फरीदा ज़लाल), और हिना उस आदमी को उठाते हैं और उसका स्वास्थ्य वापस ठीक करते हैं। उन्हें यह पता लगा कि वो अपनी याददाश्त खो गया है। वो आदमी नींद में "चाँद" नाम पुकारता है, इसलिये हर कोई उसे उस नाम से बुलाता है। जल्द ही वह चारों ओर घूमने लगता है, बीबी के लिए काम करना शुरू कर देता है और उन्हें मिट्टी के बर्तन बनाने में मदद करता है। हिना उसके साथ प्यार करने लगती है और उससे शादी करना चाहती है। दरोग शाहबाज खान (रजा मुराद) की उस पर नजर है जो की पहले ही दो बार शादी कर चुका है, लेकिन शरीयत कानून के मुताबिक वह दो बार शादी और कर सकता है। खान बाबा ने हिना और चाँद के विवाह की व्यवस्था की और शादी के लिए एक दिन तय किया गया। कबीले को जल्द ही पता चलता है कि चाँद मुस्लिम नहीं है, न ही वह पाकिस्तान से है। असल में वह भारत से है और एक कार दुर्घटना के दौरान पाकिस्तान पहुँच गया हैं। कबीला चाँद को घर वापस जाने के लिए सुरक्षित मार्ग बनाने का फैसला करता है। एक भाई के शाहबाज खान के साथ मिलने से पहला प्रयास असफल हो गया। दूसरा प्रयास सफल हुआ, लेकिन हिना अंत में मारी गई।

 मुख्य कलाकार 
 ऋषि कपूर - चन्दर प्रकाश
 ज़ेबा बख्तियार - हिना 
 अश्विनी भावे - चाँदनी
 सईद जाफ़री - खान बाबा 
 फरीदा ज़लाल - बीबी गुल 
 कुलभूषण खरबंदा - चाँदनी के पिता 
 किरन कुमार - अशरफ
 रीमा लागू - चाँदनी की माँ 
 रज़ा मुराद - शहबाज़ ख़ान
 मोहनीश बहल - कैप्टन सुरेन्द्र 
 दिलीप धवन - रज्जाक 
 अरुण बख़्शी - हवलदार नवाबदीन 
 शफ़ी ईनामदार - पुलिस अधीक्षक

 संगीत 
ये एल्बम लोकप्रिय हुई थी। एक गीत "चिट्ठीए नि दर्द फ़िराक वालिये" के गीतकार नक़्श लायलपुरी हैं। 

 नामांकन और पुरस्कार 

-
 "5"1992
 
 फ़िल्मफ़ेयर सर्वश्रेष्ठ फ़िल्म पुरस्कार
 
-
 ज़ेबा बख्तियार
 फ़िल्मफ़ेयर सर्वश्रेष्ठ अभिनेत्री पुरस्कार
 
-
 सईद जाफ़री 
 फ़िल्मफ़ेयर सर्वश्रेष्ठ सहायक अभिनेता पुरस्कार
 
-
 फरीदा ज़लाल
 फ़िल्मफ़ेयर सर्वश्रेष्ठ सहायक अभिनेत्री पुरस्कार
 
-
 रवीन्द्र जैन ("मैं हूँ खुशरंग हिना")
 फ़िल्मफ़ेयर सर्वश्रेष्ठ गीतकार पुरस्कार
 


सन्दर्भ

 बाहरी कड़ियाँ 
 

श्रेणी:1991 में बनी हिन्दी फ़िल्म
श्रेणी:रवीन्द्र जैन द्वारा संगीतबद्ध फिल्में
हिना लिखीराम कांवरे भारतीय राष्ट्रीय कांग्रेस की राजनीतिज्ञ है और मध्यप्रदेश विधानसभा की भूतपूर्व उपाध्यक्ष हैं। ये मध्य प्रदेश की लांजी विधानसभा सीट से विधायक हैं जहाँ से पहली बार इन्होने 2013 में जीत दर्ज की। पुनः 2018 के चुनावों में भी इन्होने जीत हासिल की। जनवरी 2019 में इन्हें विधानसभा उपाध्यक्ष चुना गया।

सन्दर्भ

श्रेणी:जीवित लोग
श्रेणी:मध्य प्रदेश के लोग
श्रेणी:1984 में जन्मे लोग
हिना खान भारतीय टेलीवीज़न अभिनेत्री है, जिन्होंने 2009 में "यह रिश्ता क्या कहलाता है" धारावाहिक से अपने अभिनय कि शुरूआत की थी। जिसमें इन्होंने मुख्य किरदार "अक्षरा" को निभाया था।

वह स्टार प्लस के अन्य धारावाहिक सपना बाबुल का...बिदाई, चाँद छुपा बादल में और मास्टरशेफ इंडिया कुकिंग शो ३ में अतिथि भूमिका में दिख चुकी हैं। हिना खान स्पेन में रिएलिटी टीवी शो 'खतरों के खिलाड़ी' के आठवें सीजन का हिस्सा भी रही हैं। वह रियलिटी शो बिग बॉस सीजन 11 पर एक प्रतियोगी है।  जो कलर्स (टीवी चैनल) पर प्रसारित होता है।

प्रारंभिक जीवन
हिना खान   का जन्म 2 अक्टूबर 1986 को श्रीनगर, जम्मू और कश्मीर में हुआ था ।  एक सुन्नी मुस्लिम वर्ग सं ताल्लुक रखती है। हिना के    माता - पिता के 2बच्चे है  खान ने 2009 में मास्टर ऑफ बिजनेस एडमिनिस्ट्रेशन (एम बी ए) को सी सी ए स्कूल ऑफ मैनेजमेंट, गुड़गांव, दिल्ली में पूरा किया। हिना खान पहले तो एक पत्रकार होने की इच्छा रखती थी। उनके अध्ययन को पूरा करने के बाद उनके साथ ऐसा हुआ कि उन्होंने एयर होस्टेस कोर्स के लिए आवेदन किया था, लेकिन मलेरिया के कारण वह इसमें शामिल नहीं हो पाई और सौभाग्य से उन्हें एक अभिनय प्रस्ताव मिला 

करियर
हैक्ड
खान ने 2009 में अपनी टेलीविज़न के कार्य की शुरुआत की, जब उन्होंने भारतीय टेलीविजन ओपेरा यह रिश्ता क्या कहलाता है मेंं अक्षरा के रूप में अभिनय किया। 8 वर्षों के बाद, उन्होंने अन्य परियोजनाओं को आगे बढ़ाने के लिए 2016 में शो छोड़ने का फैसला किया। हिना सोनू ठुकराल के पंजाबी संगीत वीडियो "भसूड़ी" में भी दिखाई दी। हिना एफएचएम इंडिया दिसंबर 2018 संस्करण के कवर पर दिखाई दी। प्रसिद्ध अभिनेत्री हिना खान ने अपने करियर में लगभग 20 प्रतिष्ठित पुरस्कार जीते, जिनमें 'स्टार परिवार अवार्ड्स', 'ग्लोबल इंडियन फिल्म एंड टीवी ऑनर्स', 'सोल इंटरनेशनल ड्रामा अवार्ड्स', 'बिग स्टार यंग एंटरटेनर्स अवार्ड्स' और 'पीपल्स चॉइस इंडिया' शामिल हैं।

फिल्मोग्राफी
 हैक्ड

 टेलीविजन 
 2009-2017 यह रिश्ता क्या कहलाता है - अक्षरा सिंघानिया के रूप में।
2018-2019 कसौटी ज़िंदगी की - कोमोलिका चौबे के रूप में।

रियलिटी शो
 खतरों के खिलाड़ी (आठवाँ सीजन)
 बिग बॉस (सीजन 11)

 इन्हें भी देखें 
 गौहर खान
 सादिया खतीब
 भारतीय अभिनेत्रियों की सूची
 सन्नी लियोन
 शिल्पा शिंदे
 हिना खान
 राखी सावंत
 सपना चौधरी
 क़ंदील बलोच
 शमा सिकंदर

 सन्दर्भ 

बाहरी कड़ियाँ

 

श्रेणी:भारतीय अभिनेत्री
श्रेणी:जीवित लोग
श्रेणी:जम्मू और कश्मीर से अभिनेत्रियाँ
श्रेणी:कश्मीर के लोग
श्रेणी:भारतीय टेलीविज़न अभिनेत्री
श्रेणी:हिन्दी अभिनेत्री
श्रेणी:1987 में जन्मे लोग
हिना गावित भारत की सोलहवीं लोक सभा की सांसद थीं। २०१४ के चुनावों में वे महाराष्ट्र के नन्दुरबार  से निर्वाचित हुईं। वे भारतीय जनता पार्टी  से संबद्ध हैं। 

बाहरी कड़ियाँ
 भारत के राष्ट्रीय पोर्टल पर सांसदों के बारे में संक्षिप्त जानकारी

सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:महाराष्ट्र के सांसद
श्रेणी:1987 में जन्मे लोग
हिना रब्बानी खर (जन्म 19 नवम्बर 1974) पाकिस्तानी राजनेता हैं जो 19 अप्रैल 2022 से 10 अगस्त 2023 तक पाकिस्तान की विदेश मामलों की मंत्री रही। इससे पहले जुलाई 2011 में भी वो पाकिस्तान की विदेश मंत्री बनीं और इस तरह वो इस पद पर कार्य करने वाली पहली महिला बनीं। खर अगस्त 2018 से अगस्त 2023 तक पाकिस्तान की राष्ट्रीय सभा की सदस्या रहीं।पाकिस्तानी पंजाब के प्रतिनिधियों  - पाकिस्तान के राष्ट्रीय विधानसभा

 सन्दर्भ 

श्रेणी:पाकिस्तान के राष्ट्रीय विधानसभा के सदस्य
श्रेणी:1974 में जन्मे लोग
हिना सिद्धू भारत के लिए खेलने वाली एक निशानेबाज़ हैं। 2014 में इन्हें अर्जुन पुरस्कार से सम्मानित किया गया। 

सन्दर्भ

श्रेणी:भारतीय महिला निशानेबाज़
श्रेणी:अर्जुन पुरस्कार के प्राप्तकर्ता
श्रेणी:2016 ओलम्पिक में भारत के खिलाड़ी
हिना या हीना (अरबी:,   )एक पुष्पीय पौधा होता है जिसका वैज्ञानिक नाम लॉसोनिया इनर्मिस है। इसे त्वचा, बाल, नाखून, चमड़ा और ऊन रंगने के काम में प्रयोग किया जाटा है। इससे ही मेहंदी भी लगायी जाती है।         (. 1747).

मेंहदी () का वानस्पतिक नाम 'लॉसोनिया इनर्मिस' ( ) है और यह लिथेसिई () कुल का काँटेदार पौधा है। यह उत्तरी अफ्रीका, अरब देश, भारत तथा पूर्वी द्वीप समूह में पाया जाता है। अधिकतर घरों के सामने की बाटिका अथवा बागों में इसकी बाड़ लगाई जाती है जिसकी ऊँचाई आठ दस फुट तक हो जाती है और यह झाड़ी का रूप धारण कर लेती है। कभी कभी जंगली रूप से यह ताल तलैयों के किनारे भी उग आती है। टहनियों को काटकर भूमि में गाड़ देने से ही नए पौधे लग जाते हैं। इसके छोटे सफेद अथवा हलके पीले रंग के फूल गुच्छों में निकलते हैं, जो वातावरण को, विशेषत: रात्रि में अपनी भीनी महक से सुगंधित करते हैं। फूलों को सुखाकर सुगंधित तेल भी निकाला जाता है। इसकी छोटी चिकनी पत्तियों को पीसकर एक प्रकार का लेप बनाते हैं, जिसे स्त्रियाँ नाखून, हाथ, पैर तथा उँगलियों पर श्रृंगार हेतु कई अभिकल्पों में रचाती हैं। लेप को लगाने के कुछ घंटों के बाद धो देने पर लगाया हुआ स्थान लाल, या नारंगी रंग में रंग जाता है जो तीन चार सप्ताह तक नहीं छूटता। पत्तियों को पीसकर भी रख लिया जाता है, जिसे गरम पानी में मिलाकर रंग देने वाला लेप तैयार किया जा सकता है। इसपौधे की छाल तथा पत्तियाँ दवा में प्रयुक्त होती हैं।

 चित्र दीर्घा 

 सन्दर्भ 

 बाहरी कड़ियाँ 

श्रेणी:शारीरिक सज्जा
श्रेणी:हर्बल रंग
श्रेणी:केशसज्जा
हिन्कल () भारत के कर्नाटक राज्य के मैसूर ज़िले में स्थित एक नगर है।"     ,"    ,  , 2017,  9781787012394"       ,"   , 2017,  9780241332894

 इन्हें भी देखें 
 मैसूर ज़िला

 सन्दर्भ 

श्रेणी:कर्नाटक के शहर
श्रेणी:मैसूर ज़िला
श्रेणी:मैसूर ज़िले के नगर
हिन्गुआ पट्टी में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है। 
200बिहार के जिले

 बाहरी कड़ियाँ 
 बिहार - भारत सरकार के आधिकारिक पोर्टल पर
 बिहार सरकार का आधिकारिक जालपृष्ठ 

श्रेणी:बिहार के गाँव
श्रेणी:अरारिया
श्रेणी:गाँव
हिन्गुआ संक्षेप में लिख में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है। 
200बिहार के जिले

 बाहरी कड़ियाँ 
 बिहार - भारत सरकार के आधिकारिक पोर्टल पर
 बिहार सरकार का आधिकारिक जालपृष्ठ 

श्रेणी:बिहार के गाँव
श्रेणी:अरारिया
हिन्द पॉकेट बुक्स हिन्दी पुस्तकों के एक प्रमुख प्रकाशक हैं। इस प्रकाशन संस्थान की स्थापना 1950 में दीनानाथ मल्होत्रा ने की और एक रुपए के दाम वाली बेहद सस्ती और उत्कृष्ट पेपरबैक पुस्तकें निकालकर विश्वभर को चौंका दिया। देश के तमाम बड़े लेखकों में इस प्रकाशन से छपने की होड़ रहती थी। इस संस्थान के संपादक तेजपाल सिंह धामा ने देश के तमाम प्रख्यात लेखकों की पुस्तकें अपने दशकों के कार्यकाल के दौरान संपादित करके प्रकाशित की। इसके अलावा विष्णु प्रभाकर, प्रकाश पंडित, हरिवंशराय बच्चन जैसे प्रख्यात कवि भी यहां संपादक रहे। भारत में पेपरबैक क्रांति की शुरूआत इसी प्रकाशन ने की, जिसके लिए इसके संस्थापक दीनानाथ मल्होत्रा को पद्मश्री सम्मान से सम्मानित किया गया।

 स्थापना 
 मुख्य प्रकाशन 
 इन्हें भी देखें 

बाहरी कड़ियाँ

 टीका 

श्रेणी:हिन्दी प्रकाशक
श्रेणी:भारत के प्रकाशन संस्थान
हिंद महासागर सम्मेलन एक प्रमुख परामर्शी मंच है जो हिन्द महासागर के देशों को साथ लाने का कार्य करता है। इसका मुख्य उद्देश्य क्षेत्रीय सहयोग की संभावनाओं पर विचार-विमर्श करना है, जो सभी के लिए सुरक्षा और विकास को बढ़ावा देता है। हिन्द महासागर सम्मेलन का आयोजन वर्ष 2016 में शुरू हुआ था। पहला संस्करण सिंगापुर में आयोजित किया गया था, और पांचवा संस्करण 2021 में अबू धाबी, संयुक्त अरब अमीरात में हुआ था। ढाका, बांग्लादेश में आयोजित छठे हिंद महासागर सम्मेलन के दौरान, हिंद महासागर क्षेत्र में कनेक्टिविटी में सुधार और विस्तार प्रमुख केंद्र बिंदु बना। सम्मेलन के उद्देश्य विभिन्न देशों के बीच संबंधों को मजबूत करना, संयुक्त बातचीत के माध्यम से साझा रुझानों का समर्थन करना, और क्षेत्र में सुरक्षा और स्थिरता को बढ़ावा देना। इस सम्मेलन का आयोजन वर्ष 2016 में शुरू हुआ था। पहला संस्करण सिंगापुर में आयोजित किया गया था, और पांचवा संस्करण 2021 में अबू धाबी, संयुक्त अरब अमीरात में हुआ था। 2025 में, फ्रांसीसी राष्ट्रपति इमैनुएल मैक्रों ने फ्रांसीसी मैयट विभाग को हिंद महासागर आयोग में एकीकृत करने का आह्वान किया, और कोमोरोस के साथ "व्यावहारिक दृष्टिकोण" की वकालत की।

 सातवां हिंद महासागर सम्मेलन 
 सातवां हिन्द महासागर सम्मेलन 9-10 फरवरी 2024 को ऑस्ट्रेलिया में आयोजित होगा जिसका मुख्य उदेशय  क्षेत्रीय सहयोग की संभावनाओं पर विचार-विमर्श करना है, जो सभी के लिए सुरक्षा और विकास को बढ़ावा देता है।

 विदेश मंत्री डॉ. सुब्रह्मण्यम जयशंकर कल पर्थ, ऑस्ट्रेलिया में हो रहे सातवें हिंद महासागर सम्मेलन के उद्घाटन सत्र को संबोधित करेंगे।

 उनके साथ श्रीलंका के राष्ट्रपति रानिल विक्रमसिंघे, ऑस्ट्रेलिया के विदेश मंत्री पेनी वोंग, और सिंगापुर के विदेश मंत्री डॉ. विवियन बालकृष्णन भी सम्मेलन को संबोधित करेंगे।

 सम्मेलन में 22 से अधिक देशों के मंत्री, 16 देशों के वरिष्ठ अधिकारी, और 6 बहुपक्षीय संगठनों के प्रतिनिधि भी शामिल होंगे।

 मुख्य बिंदु: 
 सातवें हिन्द महासागर सम्मेलन का विषय है - "स्थाई और सतत हिंद महासागर की ओर," जो हिंद महासागर क्षेत्र के देशों के बीच बातचीत को बढ़ावा देने का उद्देश्य रखता है।
 2016 से प्रत्येक वर्ष आयोजित किए जा रहे इस सम्मेलन का आयोजन भारत फाउंडेशन के सहयोग से किया जाता है, जो क्षेत्रीय मुद्दों पर बहस और विचार-विमर्श के लिए एक महत्वपूर्ण मंच का कार्य करता है।

 उद्देश्य: 
 क्षेत्रीय सहयोग को बढ़ावा देना: विभिन्न क्षेत्रों में हिंद महासागर के धाराप्रवाह देशों के बीच सहयोग को बढ़ावा देने के उपायों पर चर्चा करें।

 सुरक्षा के चुनौतियों का सामना करना: समुद्री सुरक्षा की चुनौतियों और गैर-पारंपरिक सुरक्षा मुद्दों पर चर्चा करें।

 सन्दर्भ 

श्रेणी:हिन्द महासागर
हिन्द समाचार, उर्दू भाषा का दैनिक समाचारपत्र है जो मुम्बई में प्रकाशित होता है। पंजाब केसरी समूह द्वारा १९४८ में तीन समाचार पत्र निकाले गये जिनमें से एक हिन्द समाचार है।

सन्दर्भ

 बाहरी कड़ियाँ 
 आधिकारिक जालस्थल

श्रेणी:उर्दू समाचार पत्र